**PROTOKOL ZA ORGANIZACIJU NASTAVNOG RADA 2021./2022.**

Opće upute za sprečavanje širenja zaraze tijekom boravka u školi

* **U školu ne dolaze** učenici ni djelatnici koji imaju simptome zarazne bolesti (povišenu tjelesnu temperaturu iznad 37,2 ˙C , kašalj, teškoće u disanju, poremećaj osjeta njuha i okusa, grlobolja, proljev, povraćanje), izrečenu mjeru samoizolacije, koji su pod sumnjom ili rizikom za zarazu COVID-19.
* Na ulazu u školu vodi se evidencija ulaska ovlaštenog i neovlaštenog osoblja.
* Neovlaštene osobe (roditelji, skrbnici, posjetitelji…) ulaze uz prethodnu najavu i primjenu svih epidemioloških mjera ( dezinfekcija ruku, nošenje maske, održavanje razmaka od najmanje 1,5 m).
* **Pravila u prostoru škole**:
* Potrebno je **redovito prati ruke** sapunom i tekućom vodom, a sušiti ih jednokratnim papirnatim ubrusima (učenici i djelatnici)
* Na ulazu u školu i učionicu treba **dezinficirati ruke** dezinficijensom i obrisati obuću (svi).
* Neophodno je **održavati fizički razmak** između osoba pri putovanju u/iz škole, pri ulasku/izlasku te boravku u školi (1,5 m udaljenosti uz nošenje maske, a 2 m udaljenosti bez maski).
* Kako bi se smanjili kontakti većeg broja učenika iz različitih razreda, provodi se posebna organizacija rada.
* Ograničeno je kretanje učenika izvan učionice, na hodnicima i drugim zajedničkim prostorima
* U sanitarnom prostoru ne smije istovremeno biti veći broj osoba nego što je napisano na vratima.
* Preporuča se često prozračivanje učionica, nakon svakog sata i tokom sata barem jednom na 5 minuta
* **Maske su obavezne za:**
* neovlaštene osobe koje uđu u školu (roditelje, posjetitelje…)
* za učenike na ulazu u školu i dok ne uđu u učionicu,
* za učenike u javnom prijevozu
* za učitelje dok ulaze u školu, ili su u zbornici ili na hodniku
* za učitelje i učenike u onim učionicama gdje nije moguće ostvariti razmak između učenika od 1,5 metara,
* učiteljima ostalih predmeta u razrednoj nastavi,
* učenici i učitelji od 5. razreda u grupama gdje dolazi do miješanja razreda (osim na sportskim aktivnostima)
* učiteljima koji su s djetetom koje razvije simptome bolesti,
* učiteljima, stručnim suradnicima i ostalim djelatnicima u vrijeme kontakta s odraslim osobama

Upute za roditelje

Suradnja i obveze roditelja

* Roditelj je obvezan prije polaska u školu izmjeriti temperaturu djetetu. Roditelj NE smije pustiti dijete u školu ako dijete ima povišenu temperaturu (iznad 37,2 C), respiratorne smetnje (kašalj ili kratak dah), ako je dijete pod rizikom, sumnjaju da je dijete bilo u kontaktu sa zaraženom osobom ili ako je u samoizolaciji.
* Ako roditelj ima povišenu temperaturu, respiratorne smetnje ( kašalj ili kratak dah)ako je bio u kontaktu sa zaraženom osobom , ne smije dolaziti u školu kao pratnja djetetu
* Roditelj učeniku od 5. do 8. razreda mora pripremiti masku za lice, čistu krpu za užinu, i plastičnu vrećicu za masku i bočicu s **vodom** za piće.
* Komunikacija roditelja i učitelja odvija se uživo, telefonom ili putem interneta, ako se odvija uživo, potrebna je prethodna najava razredniku.
* Roditelji ne smiju ulaziti u prostor Škole ako nisu najavljeni za informacije ili roditeljski sastanak. Izuzetak su roditelji učenika s teškoćama. Oni smiju dopratiti dijete do učionice i ne zadržavati se poštivajući epidemiološka mjerila (maska, distanca).
* Roditeljski sastanci i informacije smiju se odvijati u školi uz poštovanje epidemioloških pravila (maska, poštivanje distance po mogućnosti od 2 metra).
* Dijete za koje se posumnja da je zaraženo ili ima simptome bit će izdvojeno u sobi za izolaciju (boravak škole) do dolaska roditelja koji će ga preuzeti i odvesti kući. Osobe zadužene za čuvanje djeteta za koje se posumnja da je zaraženo ili ima simptome i kontaktiranje roditelja su: Martina Šamal, Snježana Jureković, Dijana Vlaović.

Upute za učenike

Prijevoz autobusom i dolazak u školu

* Treba izbjegavati gužve i okupljanja na stajalištima.
* Obavezno je nošenje maske u autobusu koja se ne skida sve do ulaska u učionice, a pri povratku skida se tek izlaskom iz autobusa.
* U autobusu učenici sjede pojedinačno, iznimka su braća i sestre koji mogu sjediti jedno pokraj drugoga.
* Učenici u autobus ulaze i redom sjedaju po razredima ( 5.6.7.8.).
* Učenici pri ulasku u autobus popunjavaju sjedala redom kako ulaze i tijekom svake sljedeće vožnje uvijek biraju isto sjedalo.
* Preporuča se održavati razmak između putnika i pri ulasku u autobusu i u autobusu.
* Dolaskom u školu učenici ne smiju napuštati dvorište škole i nakon oglašavanja zvona ulaze u razrede.

Dolazak, boravak na nastavi i izlazak iz škole

**Razredna nastava**

Učenici 1. i 2. razreda idu u istu smjenu, a učenici 3. i 4. idu u smjenu suprotnu od 1. i 2. razreda.

Učenici nižih razreda u jutarnjoj smjeni dolaze u 7,30 sati ispred škole, u popodnevnoj smjeni dolaze u 12,45. Razmak kod ulaska pojedinog razreda je 5 minuta.

Ne preporučuje se grupiranje i zadržavanje ispred škole ili drugdje.

Učenici temperaturu mjere kod kuće. Ako imaju povišenu temperaturu, ne dolaze u školu.

Mjesto sjedenja učenika u razredu ne smije se mijenjati.

Na ulazu u školu dezinficiraju ruke i brišu obuću, preobuvaju se u garderobu ispred učionice, odlaze u WC, ondje peru ruke te odlaze u učionicu.

Za vrijeme malog odmora učenici ne izlaze iz učionice kako ne bi došlo do miješanja s drugim grupama. Po potrebi, učitelj ih pojedinačno pušta na WC.

Za vrijeme velikog odmora učenici kad je god moguće borave u školskom dvorištu. Ako zbog vremenskih uvjeta to nije moguće, tada borave u svojoj učionici. Učenici koji uzimaju užinu, istu dobivaju u svojim učionicama. U prostoru blagovaonice jedu učenici koji imaju nastavu na katu, a obroke im dijele učitelji u učionicama.

Pri završetku nastave učenici se preobuvaju i ne zadržavajući se u prostorima škole, odlaze kući.

**Predmetna nastava**

Učenici PN dolaze ispred škole s obveznom maskom poštujući razmak od 1,5 metra. Učenici koriste svoje maske, ako Osnivač nabavi maske, iste će biti podijeljene učenicima. Preporuka je da učenici u jutarnjoj smjeni ne dolaze prije 7,30 ispred škole, osim ako nemaju predsat po rasporedu.

Temperaturu mjere kod kuće. Ako imaju povišenu temperaturu, ne dolaze u školu.

Kada dođu u školu, dezinficiraju ruke i brišu obuću, odlaze ispred garderobe koja je predviđena za njihov razred, preobuvaju se, stavljaju obuću na predviđeno mjesto.

Svaki razred će biti smješten u svojoj učionici što je više moguće. Kada to zahtijeva nastavni proces ( poput nastave informatike, kemije, TZK te dopunska i dodatna nastava, moguća je promjena učionice. Po ulasku u razred učenici peru ruke, brišu ih jednokratnim ubrusima i sjedaju na svoje mjesto. Mjesto sjedenja učenika učenici ne mijenjaju. Tada skidaju masku i spremaju ju u vrećicu koju su donijeli sa sobom.

Redovna nastava u prijepodnevnoj smjeni započinje od 7,45 (autobusi za učenike putnike polaze u 6,30), a traje do 12,20 (autobusi polaze u 12,25 sati).

Redovna nastava u poslijepodnevnoj smjeni počinje od 13 sati (autobusi polaze u 11,30), a traje do 17.35 (autobusi polaze u 17,40).

Za vrijeme malog odmora učenici ne izlaze iz učionice kako ne bi došlo do miješanja s drugim grupama. Po potrebi, učitelj ih pojedinačno pušta na WC, a učenik tada mora staviti masku. U prostoru WC-a ne smije se zadržavati više od 4 učenika.

Kada završi zadnji sat učenici stavljaju maske, preobuvaju se u garderobi i izlaze iz škole te se ne zadržavaju u prostoru škole.

**Užina**

Za vrijeme velikog odmora, nakon 2. sata, učenicima kojima je nastava organizirana na katu škole (8. A ), užina će biti podijeljena u blagovaonici, ostalima će užinu podijeliti nastavnici u učionicama. Učenici koji užinaju u učionicama (5. A, 6. A, 7. A, 8. B, 5. B, 6. B, 7.B) moraju sa sobom imati čistu kuhinjsku krpu na kojoj će užinati.

U blagovaonici se poštuje razmak od 2 metra udaljenosti među učenicima. Dok užinaju, učenici moraju biti okrenuti svi na istu stranu da se ne gledaju licem u lice.

Hranu pripremljenu u obiteljskom domu u higijenskim uvjetima svako dijete može donijeti u školu. Higijenski uvjeti podrazumijevaju pranje ruku prije pripreme obroka, pranje namirnica tekućom vodom ili termička obrada namirnica. Hrana treba biti uredno zapakirana da se izbjegne onečišćenje u školskoj torbi.

Prije konzumacije hrane, dijete treba oprati ruke sapunom i vodom. Djeca ne smiju dijeliti hranu i piće s drugima.

**Raspored razreda po učionicama**

5.a razred – učionica stranih jezika

5.b razred – učionica stranih jezika

6.a razred –učionica Glazbene i Likovne kulture

6.b razred – učionica Vjeronauka

7.a razred – učionica Hrvatskog jezika

7.b razred –učionica Hrvatskog jezika

8.a razred –učionica Matematike

8.b razred –učionica Geografije i Tehničke kulture

Knjižnica i uprava škole

- Posuđivanje knjiga u Školskoj knjižnici vršit će se uz dogovor s učiteljima i prema uputama koje će im dati knjižničarka. Pri povratu, knjige se odlažu u za to predviđene kutije koje će se nalaziti na ulazu škole. Učenici i učitelji trebaju se pridržavati broja osoba koji istovremeno mogu biti u knjižnici, to je 5 osoba.

- Izdavanje administrativnih potvrda učenicima vršit će se također prema posebnim uputama sa što manje fizičkog kontakta, korištenjem maske i pojedinačnim ulaskom u ured.

- Ako postoji potreba komunikacije s ravnateljicom, pedagoginjom i defektologinjom, učenici poštuju pravila fizičkog odmaka od 2 m udaljenosti, nose maske na licu i ulaze u prostore pojedinačno.

-Roditelji i sve druge osobe koje trebaju doći u tajništvo, ravnateljici ili pedagoginji trebaju se za taj dolazak prethodno najaviti telefonom (tajništvo: 387-066, ravnateljica 387-060. pedagoginja 388-842).

Dodatne, dopunske i izvannastavne aktivnosti

- Dopušteno je miješanje djece i učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugom djecom/učenicima i odgojiteljima/nastavnicima na način da je prilikom miješanja skupina/razrednih odjela obvezno držati najveći mogući razmak, kao i nošenje maske, osim za djecu u dječjim vrtićima i učenike od 1. do 4. razreda osnovne škole te prilikom sportskih aktivnosti.

**Protokol preuzimanja udžbenika**

Svi učenici će dobiti udžbenike i radne bilježnice od razrednika prvoga dana škole. Roditelji će pregledati udžbenike kod kuće i potpisati izjavu o preuzimanju udžbenika koju će učenik dostaviti što prije razredniku. Roditelji neće dolaziti u školu kako bi preuzeli udžbenike. Jedino će roditelji učenika 1.razreda dobiti udžbenike na roditeljskom sastanku koji će biti organiziran ranije.

Ravnateljica: Zrinka Dejanović